અરબ સાગરમાં વર્ષ 2021નું પ્રથમ વાવાઝોડું

હાલ લક્ષદ્વીપની આસપાસના વિસ્તારમાં હવાનું હળવું દબાણ સર્જાયું છે, જે ડિપ્રેશન અને પછી વાવાઝોડામાં ફેરવાઈ જશે. આ ચક્રવાત આ વર્ષનું અતિભીષણ વાવાઝોડું પણ બની શકે છે.

વાવાઝોડાની આગાહી વચ્ચે અમરેલી જિલ્લામાંના ધારી આસપાસનાં ગામોમાં વરસાદ વરસ્યો છે. તો બીજી તરફ સાવરકુંડલામાં પવન ફૂંકાયો હતો.

વાવાઝોડાની શક્યતાના પગલે જાફરાબાદના પીપાવાવ બંદર ખાતે એક નંબરનું સિગ્નલ આપવામાં આવ્યું હતું. એ જ પ્રકાર કંડલા બંદરે બે નંબરનું સિગ્નલ આપવામાં આવ્યું હતું.

શુક્રવારે સવારે હવામાનવિભાગે જાહેર કરેલા બુલેટિન પ્રમાણે આગામાં 12 કલાક દરમિયાનની સ્થિતિ મહત્ત્વની રહેશે, આ દરમિયાન તે તીવ્ર વાવાઝોડામાં ફેરવાઈ શકે છે.

હાલ  દરિયાની સપાટીનું તાપમાન સામાન્ય કરતાં એકથી બે ડિગ્રી સેલ્સિયસ જેટલું વધારે છે, જે વાવાઝોડું વધારે તીવ્ર બને એવી સ્થિતિ માટે અનુકૂળ છે.

બીજી તરફ હવે હવામાન વિભાગે માહિતી આપી છે કે ચક્રવાત સર્જાયા બાદ તે ગુજરાત તરફ આગળ વધશે.

નેશનલ ડિઝાસ્ટર રિસ્પોન્સ ફોર્સ એટલે કે NDRF દ્વારા કુલ 53 ટુકડીઓને તૈયાર રાખવામાં આવી છે.

એનડીઆરએફના ડિરેક્ટર જનરલ સત્યનારાયણ પ્રધાનના ટ્વીટ પ્રમાણે ગુજરાત, મહારાષ્ટ્ર, કર્ણાટક, કેરળ અને તામિલનાડુમાં 24 ટુકડીઓને ડિપ્લોય કરાઈ છે, જ્યારે 29 ટીમ સ્ટેન્ડ બાય પર છે.

દરિયામાં રહેલાં માછીમારોને કિનારા પર પાછા આવવાની સલાહ આપવામાં આવી છે.

સમાચાર સંસ્થા એએનઆઈના અહેવાલ અનુસાર અરબ સાગરમાં હવાનું હળવું દબાણ સર્જાતા ભારતના હવામાન વિભાગે માછીમારો માટે વૉર્નિંગ જાહેર કરી હતી. 

તેને ધ્યાનમાં રાખીને કેરળ સ્ટેટ ડિઝાસ્ટર મૅનેજમૅન્ટ ઑથોરિટીએ કેરળના દરિયાકાંઠેથી માછીમારી પર 17 મે સુધી પ્રતિબંધ મૂક્યો છે. 

વાવાઝોડું ગુજરાતમાં ક્યાં ટકરાઈ શકે?

અરબ સાગરમાં વર્ષ 2021નું પ્રથમ વાવાઝોડું

અરબ સાગરમાં સર્જાનારું આ તૌકતે વાવાઝોડું ગુજરાતના દરિયાકિનારે 18 મેના રોજ પહોંચી શકે છે.

હાલની સ્થિતિ પ્રમાણે એવી શક્યતા વ્યક્ત કરવામાં આવી રહી છે કે તે મંગળવારે સાંજના સમયે ગુજરાતના દરિયાકિનારે ટકરાશે. 

જોકે, વાવાઝોડું સર્જાયા બાદ તે કેટલી ઝડપથી આગળ વધે છે તેના આધારે નક્કી થશે કે તે ગુજરાતના દરિયાકિનારે ક્યારે પહોંચશે. 

અરબ સાગરમાં સર્જાશે વર્ષનું પ્રથમ વાવાઝોડું, ગુજરાતને કેટલી કરશે અસર?

 હાલની આગાહી પ્રમાણે ગુજરાતના કચ્છ અને સૌરાષ્ટ્રના દરિયાકાંઠા પર તેનો ખતરો તોળાઈ રહ્યો છે. 

અરબ... \n\nમને ઉપરના લેખ માટે સારું શીર્ષક આપો.
Tauktae વાવાઝોડું : હવમાન વિભાગની ઍલર્ટ, ગુજરાતમાં અહીં વાવાઝોડું ટકરાશે, ક્યાંક-ક્યાંક વરસાદ શરૂ